CELEX: 52017PC0726
Language: mt
Date: 2017-12-04
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar emenda fl-Anness XX (L-Ambjent) tal-Ftehim ŻEE

IL-KUMMISSJONI EWROPEA
            Brussell, 4.12.2017
            COM(2017) 726 final
            2017/0321(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f’isem l-Unjoni Ewropea,fil-Kumitat Konġunt taż-ŻEE dwar emenda fl-Anness XX (L-Ambjent) tal-Ftehim ŻEE
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               ·Ir-raġunijiet għall-proposta u l-għanijiet tagħha
            
            
               L-abbozz tad-Deċiżjoni tal-Kumitat Konġunt taż-ŻEE (anness mad-Deċiżjoni tal-Kunsill proposta) għandu l-għan li jemenda l-Anness XX (L-Ambjent) għall-Ftehim taż-ŻEE sabiex jinkorpora d-Direttiva (UE) 2016/802 tal-Parlament Ewropew u tal-Kunsill tal-11 ta’ Mejju 2016 dwar tnaqqis tal-kontenut tal-kubrit f'ċerti karburanti likwidi
                  1
               .
            
            
               ·Konsistenza mad-dispożizzjonijiet ta’ politika eżistenti fil-qasam tal-politika
            
            
               L-abbozz tad-Deċiżjoni tal-Kumitat Konġunt anness jestendi l-politika diġà eżistenti tal-UE għall-Istati taż-ŻEE-EFTA (in-Norveġja, l-Iżlanda u l-Liechtenstein). 
            
            
               ·Konsistenza ma’ politiki oħra tal-Unjoni
            
            
               L-estensjoni tal-acquis tal-UE għall-Istati taż-ŻEE-EFTA, permezz tal-inkorporazzjoni tagħhom fil-Ftehim ŻEE titwettaq f’konformità mal-objettivi u l-prinċipji ta’ dak il-Ftehim li jimmiraw lejn l-istabbiliment ta’ Żona Ekonomika Ewropea dinamika u omoġenja, ibbażata fuq regoli komuni u kondizzjonijiet ugwali ta’ kompetizzjoni. 
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               ·Bażi ġuridika
            
            
               Il-leġiżlazzjoni li għandha tiġi inkorporata fil-Ftehim ŻEE hija bbażata fuq l-Artikolu 192(1) tat-Trattat dwar il-Funzjonament tal-Unjoni Ewropea.
            
            
               L-Artikolu 1(3) tar-Regolament tal-Kunsill (KE) Nru 2894/94
                  2
                dwar l-arranġamenti għall-implimentazzjoni tal-Ftehim ŻEE jipprevedi li l-Kunsill jistabbilixxi l-pożizzjoni li għandha tiġi adottata f'isem l-Unjoni dwar Deċiżjonijiet bħal dawn, fuq proposta mill-Kummissjoni. 
            
            
               Is-SEAE tissottometti, f’kooperazzjoni mal-Kummissjoni, l-abbozz ta’ Deċiżjoni tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Is-SEAE tittama li tkun fil-qagħda li tippreżentah fil-Kumitat Konġunt taż-ŻEE kemm jista’ jkun malajr.
            
            
               ·Sussidjarjetà (għal kompetenza mhux esklużiva) 
            
            
               Il-proposta hija konformi mal-prinċipju tas-sussidjarjetà għar-raġuni li ġejja. 
            
            
               L-objettiv ta’ din il-proposta, jiġifieri li tiġi żgurata l-omoġeneità tas-Suq Intern ma jistax jinkiseb b’mod suffiċjenti mill-Istati Membri u jista' għalhekk, minħabba l-effetti, jintlaħaq aħjar fil-livell tal-Unjoni. 
            
            
               
                  Il-proċess ta’ inkorporazzjoni tal-acquis tal-UE fil-Ftehim ŻEE jitwettaq f’konformità mar-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea li jikkonferma l-approċċ li ttieħed. 
               
            
            
               ·Proporzjonalità
            
            
               B’konformità mal-prinċipju tal-proporzjonalità, din il-proposta ma tmurx lil hinn minn dak li hu meħtieġ biex jintlaħaq l-għan tagħha.
            
         
         
            
               ·L-għażla tal-istrument
            
            
               
                  F'konformità mal-Artikolu 98 tal-Ftehim ŻEE, l-istrument magħżul huwa d-Deċiżjoni tal-Kumitat Konġunt taż-ŻEE. Il-Kumitat Konġunt taż-ŻEE għandu jiżgura l-implimentazzjoni u l-operat effettivi tal-Ftehim ŻEE. Għal dan l-għan, għandu jieħu deċiżjonijiet fil-każijiet previsti fil-Ftehim ŻEE. 
               
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               ·Ġbir u użu ta’ għarfien espert
            
            
               Mhux applikabbli 
            
            
               ·Valutazzjoni tal-impatt
            
            
               Mhux applikabbli 
            
            
               4.IMPLIKAZZJONIJIET GĦALL-BAĠIT
            
            
               Ma hemm l-ebda implikazzjonijiet baġitarji mistennija b’riżultat tal-inkorporazzjoni tad-Direttiva (UE) 2016/802 fil-Ftehim taż-ŻEE.
            
            
               5.ELEMENTI OĦRA
            
            
               L-adattamenti ewlenin mitluba min-naħa tal-EFTA 
            
            
               Dispożizzjoni rilevanti
            
            
               Artikolu 2(n)
            
            
               Ġustifikazzjoni
            
            
               L-Iżlanda kienet ikklassifikata bħala reġjun ultraperiferiku skont id-Direttiva tal-Kunsill 1999/32/KE
                  3
                fuq l-inkorporazzjoni tagħha fil-Ftehim taż-ŻEE (ara, id-Deċiżjonijiet tal-Kumitat Konġunt taż-ŻEE Nru 90/2001
                  4
                u Nru 49/2006
                  5
               ). Filwaqt li d-Direttiva (UE) 2016/802 tissostitwixxi d-Direttiva 1999/32/KE iżda żżomm l-eżenzjonijiet għar-reġjuni ultraperiferiċi tal-UE, l-adattament rigward l-istatus tal-Iżlanda għandu jiġi riportat ukoll skont id-Direttiva l-ġdida. Għaldaqstant, adattament jipprovdi li l-Iżlanda hija inkluża fid-definizzjoni ta’ “territorju ultraperiferiku” għall-finijiet tad-Direttiva (UE) 2016/802.
            
            
               2017/0321 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li għandha tiġi adottata, f’isem l-Unjoni Ewropea,
                  fil-Kumitat Konġunt taż-ŻEE dwar emenda fl-Anness XX (L-Ambjent) tal-Ftehim ŻEE
            
            
               IL-KUNSILL TAL-UNJONI EWROPEA,
            
         
         
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1) flimkien mal-Artikolu 218(9) tiegħu,
            
            
               Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea
                  6
               , u b’mod partikolari l-Artikolu 1(3) tiegħu,
            
            
               Wara li kkunsidra l-proposta mill-Kummissjoni Ewropea,
            
            
               Billi:
            
            
               (1)Il-Ftehim dwar iż-Żona Ekonomika Ewropea
                  7
                (“il-Ftehim ŻEE”) daħal fis-seħħ fl-1 ta’ Jannar 1994.
            
            
               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista’ jiddeċiedi li, fost l-oħrajn, jemenda l-Anness XX (L-Ambjent) tal-Ftehim ŻEE.
            
            
               (3)Jeħtieġ li d-Direttiva (UE) Nru 2016/802 tal-Parlament Ewropew u tal-Kunsill
                  8
                tiġi inkorporata fil-Ftehim ŻEE.
            
            
               (4)Għalhekk jenħtieġ li l-Anness XX (L-Ambjent) għall-Ftehim ŻEE jiġi emendat skont dan. 
            
            
               (5)Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz ta' deċiżjoni mehmuż,
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-pożizzjoni li għandha tiġi adottata, f’isem l-Unjoni, fi ħdan il-Kumitat Konġunt taż-ŻEE dwar l-emenda proposta tal-Anness XX (L-Ambjent) tal-Ftehim ŻEE, għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE mehmuż ma’ din id-Deċiżjoni.
            
            
               Artikolu 2
            
            
               Din id-Deċiżjoni għandha tidħol fis-seħħ fid-data tal-adozzjoni tagħha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        ĠU L 132, 21.5.2016, p. 58.
               
               
                  
                     (2)
                  
                        ĠU L 305, 30.11.1994, p. 6–8
               
               
                  
                     (3)
                  
                        ĠU L 121, 11.5.1999, p. 13.
               
               
                  
                     (4)
                  
                        ĠU L 251, 20.9.2001, p. 15.
               
               
                  
                     (5)
                  
                        ĠU L 175, 29.6.2006, p. 99.
               
               
                  
                     (6)
                  
                        ĠU L 305, 30.11.1994, p. 6.
               
               
                  
                     (7)
                  
                        ĠU L 1, 3.1.1994, p. 3. 
               
               
                  
                     (8)
                  
                        Id-Direttiva (UE) 2016/802 tal-Parlament Ewropew u tal-Kunsill tal-11 ta’ Mejju 2016 dwar tnaqqis tal-kontenut tal-kubrit f'ċerti karburanti likwidi (ĠU L 132, 21.5.2016, p. 58.)
               
            
      
    ---documentbreak--- 
      
         
               IL-KUMMISSJONI EWROPEA
            Brussell,4.12.2017
            COM(2017) 726 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar emenda fl-Anness XX (L-Ambjent) tal-Ftehim ŻEE
            
               
         
         
            
               ANNESS
               
                  DEĊIŻJONI TAL-KUMITAT KONĠUNT TAŻ-ŻEE Nru .../2017
               
                  ta’ 
               
                  li temenda l-Anness XX (Ambjent) tal-Ftehim dwar iż-ŻEE
            
            
               IL-KUMITAT KONĠUNT TAŻ-ŻEE,
            
            
               Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
            
            
               Billi:
            
            
               (1)Id-Direttiva (UE) 2016/802 tal-Parlament Ewropew u tal-Kunsill tal-11 ta' Mejju 2016 dwar tnaqqis tal-kontenut tal-kubrit f'ċerti karburanti likwidi
                  1
                għandha tkun inkorporata fil-Ftehim ŻEE.
            
            
               (2)Id-Direttiva (UE) 2016/802 tħassar id-Direttiva tal-Kunsill 1999/32/KE
                  2
               , li hi inkorporata fil-Ftehim ŻEE u li b’hekk għandha titħassar skont il-Ftehim ŻEE.
            
            
               (3)L-Anness XX tal-Ftehim ŻEE għandu għalhekk jiġi emendat kif meħtieġ,
            
            
               ADOTTA DIN ID-DEĊIŻJONI:
            
            
               Artikolu 1
            
            
               It-test tal-punt 21ad (id-Direttiva tal-Kunsill 1999/32/KE) tal-Anness XX tal-Ftehim ŻEE jinbidel b’li ġej:
            
            
               “32016 L 0802: Id-Direttiva (UE) 2016/802 tal-Parlament Ewropew u tal-Kunsill tal-11 ta’ Mejju 2016 dwar tnaqqis tal-kontenut tal-kubrit f’ċerti karburanti likwidi (ĠU L 132, 21.5.2016, p. 58).
            
            
               Id-dispożizzjonijiet tad-Direttiva, għall-finijiet ta' dan il-Ftehim, għandhom jinqraw bl-adattament li ġej:
            
            
               Fl-Artikolu 2(n), wara l-kliem “l-Artikolu 349 TFUE” jiddaħħlu l-kliem “, u l-Iżlanda, fir-rigward tat-territorju kollu tagħha”.”
            
            
               Artikolu 2
            
            
               It-test tad-Direttiva (UE) 2016/802 bl-Iżlandiż u bin-Norveġiż, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
            
            
               Artikolu 3
            
            
               Din id-Deċiżjoni għandha tidħol fis-seħħ fi […], ġaladarba jkunu saru n-notifiki kollha skont l-Artikolu 103(1) tal-Ftehim ŻEE*.
            
            
               
                  3Artikolu 4
            
            
               Din id-Deċiżjoni għandha tiġi ppubblikata fit-Taqsima ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
            
         
         
            
               Magħmul fi Brussell,
            
            
               
                     Għall-Kumitat Konġunt taż-ŻEE
               
               
                     Il-President
                     
                     
                     
                     Is-Segretarji
                     tal-Kumitat Konġunt taż-ŻEE
                     
               
            
         
         
            
                  
                     (1)
                  
                        ĠU L 132, 21.5.2016, p. 58.
               
               
                  
                     (2)
                  
                        ĠU L 121, 11.5.1999, p. 13.
               
               
                  
                     (3)
                  *
                        [Ma hemm indikat l-ebda rekwiżit kostituzzjonali.] [Hemm indikati rekwiżiti kostituzzjonali.]